Landsretten stadfæster familierettens dom i sag om, hvorvidt samværsordning for 3 fællesbørn skal fortsætte uændret som besluttet i Familieretshuset, eller samværsordning skal ændres
Ret: Vestre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

VESTRE LANDSRET
DOM

afsagt den 23. februar 2022

Sagen er behandlet for lukkede døre.

Sag BS-30877/2021-VLR
(4. afdeling)

Mor
(advokat Bitten Kjærsgaard, beskikket)

mod

Far
(advokat Lene Gedsø Brun, beskikket)

Familieretten i Aalborg har den 22. juli 2021 afsagt dom i 1. instans (sag BS-
35864/2020-ALB).

Landsdommerne Annette Dellgren, Lisbeth Kjærgaard og Claus Rohde har del-
taget i ankesagens afgørelse.

Påstande
Appellanten, Mor, har gentaget sine påstande for familieretten

Indstævnte, Far, har påstået stadfæstelse.

Parterne har begge fri proces under anken.

Forklaringer
Parterne har afgivet supplerende forklaring.



/

2

Mor har forklaret, at hun fortsat bor sammen med Person 1, der er Stilling. De
har været sammen i ca. 5 år. Hun har fået ar-bejde hos Arbejdsplads i By 1. Når
hun har børnene, arbejder hun kl. 7-13, og ellers arbejder hun kl. 7-15. Børnene
bliver kørt med skolebus.

Drengene har sagt, at de ønsker mere samvær med hende. Det er også hendes
opfattelse, at det vil være bedst for børnene at få mere samvær.

De har fået ny socialrådgiver, men hun har ikke kunnet komme i kontakt med
denne. Hun er bekendt med, at Far også har vanskeligt ved at komme i kon-takt
med kommunen. Forleden talte hun og Far sammen i næsten 1 time. De er helt
enige om, at kommunen er for sløv.

To dage før den aflyste samtale med den børnesagkyndige havde hun fortalt
drengene, at det var vigtigt, at de sagde, hvad de selv følte. Hun har ikke sagt
noget om, hvad de skulle sige til samtalen. Drengene glædede sig til at få mu-
lighed for at give udtryk for, hvad de ønskede.

Barn 2 hviler mere i sig selv nu. Skolelederen har oplyst, at Barn 2 selv har sagt,
at det går bedre mellem forældrene. Barn 2 er under udredning og har været på
børnepsykiatrisk afdeling. Hos hende er Barn 2 ikke udadreagerende. Der har for
nylig været en voldsom episode på skolen, hvorunder han bl.a. kastede med en
telefon og sparkede en lærer. Hun mener, at Barn 2 skal fortsætte på Skole 1. Han
har et frikvarter om dagen, hvor han er for sig selv. Resten af ti-den følger han
næsten den almindelige skolegang.

Barn 2 giver ofte udtryk for, at han ønsker en 7-7-samværsordning. Når han
kommer hjem til hende, vil han meget gerne kramme og være sammen med
hende. Han vil gerne have flere dage hos hende. Der er kun almindelige sø-
skende uoverensstemmelser mellem drengene.

Hjemme hos hende er de meget sammen med drengene. Alle tre drenge er gla-de
for Person 1. Når børnene er hos hende, er hun opmærksom på, at de får lavet
lektier. Både Barn 2 og Barn 1 har brug for struktur, hvorfor hun og Person 1
bruger megen energi på at forberede børnene på, hvad de skal.

Hun og Far fortalte sammen børnene om byrettens dom. Efter dommen gav Barn
2 udtryk for, at han var ked af, at han ikke var blevet hørt. Han har fortsat et lavt
selvværd, men det er blevet bedre.

Barn 3 har gået 2. klasse om og har udviklet sig, om end han fortsat er usikker.
Han er ikke længere så følelsesmæssigt påvirket. I begyndelsen var Barn 3 meget
ked af, at han skulle gå en klasse om, men nu er han blevet glad for det, og han
har flere kammerater. Barn 3 ved godt, hvordan han skal drille sine brødre, men



/

3

de bliver ikke længere sure på ham. Det er Barn 3's ønske at være mere hos
hende. Nogle gange har Barn 3 bedt om lov til at blive en dag ekstra hos hende,
og det har Far flere gange accepteret. Drengene er glade for at være hos deres far,
men de ønsker blot mere tid hos hende. Barn 3 giver udtryk for et lige stort savn
til begge forældre. Han har ikke de samme udfordringer som Barn 2 og Barn 1.
Når drengene sidder i skolebussen, kan de godt finde på at ringe til hende for at
snakke.

Barn 1's medicin er øget. Han er udfordret af at have ADHD og af at være ord-
blind. Dertil kommer, at han nu er teenager. Han bruger IT-rygsæk, men den kan
han godt glemme. I weekenden hjalp hun ham med en danskaflevering.
Forhåbentlig skal han på Efterskole, der er en skole for børn med diagnoser som
Barn 1's. Det er de blevet enige om. I begyndelsen ville Far have, at Barn 1 skulle
på kommuneskolen i By 2.

Barn 1 har givet udtryk for, at han gerne vil blive hos hende til tirsdag, og det har
de afprøvet siden nytår. Det var noget, hun og Far talte stille og roligt om. Barn 1
kan have behov for at have tid alene hos hver af sine forældre, og de har fulgt
hans ønsker. Barn 1 skal i praktik i næste uge, og hun og Far har kunnet aftale, at
Barn 1 i forbindelse hermed skal være hos hende, så han får kortere transport.
Efter byrettens dom har Barn 1 udtalt, at børnesamtalen var som at ”tale til en
dør” .

Skolelederen har sagt, at hun kan mærke, at samarbejdet mellem forældrene er
blevet bedre. Drengene har også over for skolelederen givet udtryk for, at for-
ældrene ikke længere skændes.

Hun udspørger ikke børnene om, hvordan det er hos Far, men hun spørger dem
om, hvad de oplever.

Hun og Far er uenige om, hvorvidt Barn 2 og Barn 3 skal vaccineres mod
COVID-19. Barn 1 er blevet vaccineret pga. en studietur til Athen. De har haft en
uover-ensstemmelse i forbindelse med, at to af drengene havde været nær kontakt
til en smittet med Omikron, og hvor hun ønskede, at drengene kunne have været
forblevet hos Far, hvor Person 2 var hjemme. Det ville Far ikke acceptere, og hun
måtte tage feriedage for at kunne være hjemme hos børnene.

Der har været en episode, hvor Barn 1 var meget ked af det. Han endte med at
græde og sige, at det handlede om, at Person 2 havde set sig sur på ham. Hun
kontaktede Far, der fortalte, at de havde talt om det, og at det var blevet bed-re.

Børnene kan ikke trives, når de som forældre ikke kan samarbejde. Det har både
hun og Far indset nu. I dag taler hun og Far som regel sammen. De kan



/

4

sende en sms-besked, hvis det er en kort besked, der ikke kræver en længere
forklaring.

Far har forklaret, at Person 2 fortsat er sygemeldt og skal i jobafklaringsforløb.

Han har kontaktet kommunen for at få hjælp til børnene. Bl.a. vil han gerne ha-ve
en voksenven til børnene. Det vil være godt for børnene have en, de kan for-tælle
ting til, som de synes kan være svære at sige til forældrene. Efter hans op-fattelse
går navnlig Barn 1 og Barn 2 med noget, som de har brug for at tale om.

Barn 1 har brug for hjælp til at huske at tage sin medicin. Han har hukommel-ses-
og forståelsesvanskeligheder, men han er ikke egentlig ordblind. Medicinen har
hjulpet ham meget. Er Barn 1 ikke den styrende, kan han blive meget fru-streret.
De har som forældre ikke været gode til at skab den samme struktur for Barn 1.

Forholdet mellem Person 2 og Barn 1 er blevet markant bedre. Barn 1 har et grimt
sprog, og det vil Person 2 ikke acceptere. Det havde de allerede talt om, da Mor
ringede.

Barn 1 havde en periode, hvor han ikke ville på efterskole. Det var på den bag-
grund, at han ønskede, at Barn 1 skulle skifte til Skole 2 i By 2. I dag er de alle
enige om, at Barn 1 efter sommerferien skal begynde på Efterskole, hvor han er
skrevet op. Det er et 3-årigt forløb med henblik på at ruste eleverne til at kunne
klare en uddannelse. Han er ikke i tvivl om, at de vil kun-ne finde en løsning på
Barn 1's samvær under efterskoleopholdet.

Når Barn 1 kommer hjem fra samvær, er han hidsig og har ikke ro på sig selv.
F.eks. var Barn 1 i går så påvirket, at han ikke var i stand til at tage i klub, efter
han havde været på samvær. Det slår Barn 1 lidt i stykker, at de som forældre er
blevet mere fleksible. Han har brug for faste rammer, og han har det svært ved
skiftene i forbindelse med samvær. Barn 1 vil have det bedst med at kom-me
hjem fra samvær før de to brødre, så han kan nå at være klar til, at de kom-mer.
De bruger 2-3 dage på at få børnene tilbage i rytmen efter samværet. Barn 1 har
sagt, at han synes, at det er underligt, at han ikke fik en dag alene sam-men med
sin mor, for det var det, han ønskede. Det kan være svært for Barn 1 at overskue
ændringer. Barn 1 vil have godt af en dag hos Mor, inden brødre-ne kommer, og
tilsvarende hjemme hos ham. Han og Barn 1 har et fortroligt forhold, men de har
ikke så hyppig kontakt, når Barn 1 er hos Mor.

Han har ikke modtaget hjælp til Barn 2, der kan blive voldsom. På mange punk-
ter har Barn 2 det bedre, men han kan fortsat ikke se sin egen andel i de mange
konflikter, og han kan ikke styre sig. Barn 2 er meget glad for sin mor. Det er
hans



/

5

indtryk, at Barn 2 holder alt tilbage hos Mor, og at det så kommer ud hjemme hos
ham. Skiftene er også vanskelige for Barn 2. De første dage efter samværene
reagerer Barn 2, og Barn 2 og Barn 1 ”ryger let i flint” . Han ved, at Barn 2 har
kontakt til Mor, når han er hos ham. Det er hans indtryk, at Barn 2 bliver nervøs,
når Mor bliver sur og råber. Han er overbevist om, at Mor gør, hvad hun kan for
at undgå det.

Barn 3 har APD. Det er noget med, at hjernen ikke kan omsætte lydene. PPR har
anmodet høreklinikken i By 3 om hjælp med henblik på, hvordan Barn 3 kan få
det bedre. Efter hans opfattelse står Barn 3's udvikling stille. Der er ikke så mange
ændringer i Barn 3's adfærd i forbindelse med udvidelsen af samværet. Barn 2 og
Barn 3 søger hinanden og skal følges på samvær. Barn 3 kan som den ene-ste af
drenge sige, at han savner sin mor. Når Barn 3 gør det, foreslår han Barn 3 at
ringe til Mor.

Kan han og Mor tale sammen, som de gør nu, er det ikke det, der er til hinder for
en deleordning, men han mener, at børnenes reaktioner på skiftene er så store, at
det vil være uhensigtsmæssigt. Børnene har behov for en fast base, hvor de kan
åbne op.

Det er rart, at samarbejdet nu fungerer bedre. Skal der være en deleordning, vil
der kunne opstå problemer i forhold til økonomien. I dag udbetales børnepen-
gene gennem kommunen.

Børnene skal ikke skifte skole, selv om der er nogle ting, han ikke er tilfreds med.

Drengene fortæller, at de har mere spilletid hos Mor og ikke har fast sengetid. Det
er ikke noget, han og Mor har talt sammen om for nylig.

Han ved ikke, hvorfor Barn 2 er bange for Mor. Barn 2 har sagt, at han er bange
for Mor. Det er ikke hans indtryk, at Barn 2 er bange for ham, og det siger Barn 2
også selv. Han tror på, at børnene hos Mor siger, at de gerne vil være mere hos
hende. Børnene vil gerne gøre deres forældre tilfredse.

Landsrettens begrundelse og resultat
Siden parternes samlivsophævelse i 2016 har Mor haft samvær med børnene hver
anden weekend, hvilket i marts 2018 blev udvidet til et samvær i en 11-3-ordning
vedrørende Barn 1 og en 10-4-ordning vedrørende Barn 2 og Barn 3. Siden
familierettens dom har parterne praktiseret en 10-4-ordning vedrørende Barn 1 og
en 9-5-ordning vedrørende Barn 2 og Barn 3.

Parterne har tidligere haft samarbejdsvanskeligheder, der bl.a. har givet sig ud-
slag i, at de kun kommunikerede pr. sms. Efter parternes samstemmende for-



/

6

klaringer herom lægger landsretten til grund, at samarbejdet er forbedret siden
familierettens dom, således at de nu taler sammen.

Børnene har ifølge skoleudtalelserne, de kommunale akter og parternes forkla-
ringer en række udfordringer, der medfører, at de hver især har særlige behov for
støtte, og at de har brug for struktur i hverdagen.

Under disse omstændigheder kan en deleordning ikke anses for at være bedst for
børnene.

Efter sagens oplysninger, herunder referaterne fra børnesamtalerne, tiltræder
landsretten, at det efter en konkret vurdering af børnenes forhold vil være bedst
for dem at have samvær med Mor som fastsat ved familierettens dom, jf.
forældreansvarslovens § 21, stk. 2, jf. § 4. Landsretten stadfæster derfor
familierettens dom.

THI KENDES FOR RET:

Familierettens dom stadfæstes

Ingen af parterne skal betale sagsomkostninger for landsretten til den anden part
eller til statskassen.



/